               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.11.2015
            COM(2015) 555 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από την Ιρλανδία– EGF/2015/006 IE/PWA International)

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής «κανονισμός ΕΤΠ») .

               2.Στις 19 Ιουνίου 2015 η Ιρλανδία υπέβαλε την αίτηση EGF/2015/006 IE/PWA International Ltd για χρηματοδοτική συνεισφορά από το ΕΤΠ, μετά από απολύσεις
                  2
                στην εταιρεία PWA International (PWAI) και σε έναν προμηθευτή της στην Ιρλανδία.

               3.Αφού εξέτασε την εν λόγω αίτηση υπό το πρίσμα όλων των εφαρμοστέων διατάξεων του κανονισμού ΕΤΠ, η Επιτροπή κατέληξε στο συμπέρασμα ότι πληρούνται οι όροι για χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2015/006 IE/PWA International

                        Κράτος μέλος

                        Ιρλανδία

                        Οικεία/-ες περιφέρεια/-ες (επίπεδο NUTS 2)

                        IE02- Southern and Eastern

                        Ημερομηνία υποβολής της αίτησης

                        19 Ιουνίου 2015

                        Ημερομηνία απόδειξης παραλαβής της αίτησης

                        19 Ιουνίου 2015

                        Ημερομηνία αίτησης πρόσθετων πληροφοριών

                        3 Ιουλίου 2015

                        Προθεσμία για την υποβολή των πρόσθετων πληροφοριών

                        14 Αυγούστου 2015

                        Προθεσμία για την ολοκλήρωση της αξιολόγησης

                        6 Νοεμβρίου 2015

                        Κριτήριο παρέμβασης

                        Άρθρο 4 παράγραφος 2 του κανονισμού ΕΤΠ

                        Κύρια επιχείρηση

                        PWA International Ltd

                        Αριθμός των οικείων επιχειρήσεων

                        2

                        Τομέας/-είς οικονομικής δραστηριότητας

                        (Κλάδος NACE αναθ. 2)
                           3

                        Κλάδος 33 (Επισκευή και εγκατάσταση μηχανημάτων και εξοπλισμού)

                        Αριθμός θυγατρικών, προμηθευτών και κατάντη παραγωγών

                        1

                        Περίοδος αναφοράς (τέσσερις μήνες):

                        19 Δεκεμβρίου 2014 - 19 Απριλίου 2015

                        Αριθμός απολύσεων κατά την περίοδο αναφοράς (a)

                        61

                        Αριθμός απολύσεων πριν ή μετά την περίοδο αναφοράς (β)

                        47

                        Συνολικός αριθμός απολύσεων (α + β)

                        108

                        Συνολικός αριθμός επιλέξιμων στοχευόμενων δικαιούχων

                        108

                        Συνολικός αριθμός στοχευόμενων δικαιούχων

                        108

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                        108

                        Προϋπολογισμός για εξατομικευμένες υπηρεσίες (σε ευρώ)

                        707 670

                        Προϋπολογισμός για τη χρήση του ΕΤΠ (σε ευρώ)
                           4

                        29 486

                        Συνολικός προϋπολογισμός (σε ευρώ)

                        737 156

                        Συνεισφορά του ΕΤΠ (60%) (σε ευρώ)

                        442 293

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Η Ιρλανδία υπέβαλε την αίτηση EGF/2015/006IE/PWA International εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 19 Ιουνίου 2015. Η Επιτροπή βεβαίωσε την παραλαβή της και την ίδια ημέρα ζήτησε συμπληρωματικές πληροφορίες από την Ιρλανδία, εντός δύο εβδομάδων από την ημερομηνία υποβολής της αίτησης, στις 3 Ιουλίου 2015. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 6 Νοεμβρίου 2015.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 108 εργαζομένους που απολύθηκαν από την εταιρεία PWA International Ltd. και σε έναν προμηθευτή. Η κύρια επιχείρηση λειτουργούσε στον τομέα οικονομικής δραστηριότητας που ταξινομείται σύμφωνα με τη NACE αναθ. 2 στον κλάδο 33 («Επισκευή και εγκατάσταση μηχανημάτων και εξοπλισμού»). Οι απολύσεις από τις επιχειρήσεις εντοπίζονται κυρίως στην περιφέρεια NUTS επιπέδου 2
                  5
                «Southern and Eastern» (IE 02).

                        Επιχειρήσεις και αριθμός απολύσεων κατά την περίοδο αναφοράς

                        PWA International

                        104

                        Manguard

                        4

                        Συνολικός αριθμός επιχειρήσεων: 2

                        Συνολικός αριθμός απολύσεων:

                        108

                        Συνολικός αριθμός αυτοαπασχολουμένων των οποίων διακόπηκε η δραστηριότητα:

                        0

                        Συνολικός αριθμός εργαζομένων και αυτοαπασχολουμένων:

                        108

               Κριτήρια παρέμβασης

               6.Η Ιρλανδία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 2 κατά παρέκκλιση από τα κριτήρια του άρθρου 4 παράγραφος 1 στοιχείο α) του κανονισμού ΕΤΠ σύμφωνα με τον οποίο απαιτούνται τουλάχιστον 500 απολύσεις εργαζομένων κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων των εργαζομένων τους οποίους απολύουν οι προμηθευτές και των κατάντη παραγωγών και/ή αυτοαπασχολουμένων των οποίων έπαυσε η δραστηριότητα.

               7.Η περίοδος αναφοράς των τεσσάρων μηνών για την αίτηση εκτείνεται από τις 19 Δεκεμβρίου 2014 έως τις 19 Απριλίου 2015.

               8.Οι απολύσεις κατά την περίοδο αναφοράς είναι οι εξής:

               –61 εργαζόμενοι που απολύθηκαν από την εταιρεία PWA International Ltd.

               Υπολογισμός των απολύσεων και των περιπτώσεων παύσης δραστηριότητας

               9.Οι απολύσεις κατά την περίοδο αναφοράς υπολογίστηκαν ως εξής:

               –61 από την ημερομηνία της de facto καταγγελίας της σύμβασης απασχόλησης ή της λήξης της.

               Επιλέξιμοι δικαιούχοι

               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 47 εργαζόμενοι που απολύθηκαν πριν ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 10 Οκτωβρίου 2013. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.

               11.Κατά συνέπεια, οι επιλέξιμοι δικαιούχοι είναι συνολικά 108.

               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης

               12.Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Ιρλανδία υποστηρίζει ότι το κλείσιμο της PWAI, επιχείρησης συντήρησης, επισκευών και γενικής επισκευής αεροσκαφών (MRO) και κοινής επιχείρησης της United Technologies Corporation's Pratt & Whitney (P&W) και της Singapore Airlines Engineering Company (SIAEC) έγινε για την εδραίωση των δραστηριοτήτων της εταιρείας στη Βόρεια Αμερική και την Ασία με τη σταδιακή μεταφορά δραστηριοτήτων από την PWAI σε άλλες εγκαταστάσεις επισκευής εντός του δικτύου P&W, ήτοι στην P&W PSD που εδρεύει στο Αρκάνσας (ΗΠΑ) και στην Eagle Services Asia που εδρεύει στη Σινγκαπούρη.

               13.Κατά τη διάρκεια των τελευταίων 10 ετών οι πελάτες που εδρεύουν στην Ασία αντιπροσωπεύουν περίπου το 50 % των επιχειρηματικών δραστηριοτήτων της PWAI, όπως πχ. Japan Airlines (JAL), JAL Aeroparts, All Nippon Airways (ANA) και Mitsubishi Heavy Industries (MHI). Ένα άλλο 40 % των επιχειρηματικών δραστηριοτήτων της PWAI ασκούνταν με πελάτες που εδρεύουν στις ΗΠΑ, όπως η United Airlines, και μόνο το 10 % με ευρωπαίους πελάτες πχ. SR Technics στην Ελβετία και Lufthansa στη Γερμανία.

               14.Παγκοσμίως οι επισκέψεις που αφορούσαν επισκευές κινητήρων PW4000, που αντιπροσωπεύουν το 90 % περίπου των επισκευαστικών εργασιών της PWAI, μειώθηκαν κατά 36 % μεταξύ του 2006 και του 2013. Μια περαιτέρω μείωση κατά 54 %, προβλέπεται για την περίοδο 2006-2020. Αυτό οφείλεται στην πρόωρη απόσυρση μερικών αεροσκαφών ευρείας ατράκτου και μεγάλων αποστάσεων που χρησιμοποιούν τον PW4000, καθώς είναι πλέον διαθέσιμοι πιο αποδοτικοί κινητήρες όπως οι Rolls-Royce Trent και P&W GP7000.

               15.Η PWAI ασχολείται με επισκευές και γενικές συντηρήσεις κινητήρων μεγάλων εμπορικών αεροσκαφών. Η τεχνολογική στροφή προς μια νέα γενιά αεροσκαφών βοηθά, επίσης, να εξηγηθεί η μειωμένη ζήτηση δραστηριοτήτων της PWAI σε ιρλανδική εγκατάσταση και την μεταφορά της εν λόγω δραστηριότητας εκτός της ΕΕ. Ο μελλοντικός παγκόσμιος στόλος αεροσκαφών θα κυριαρχείται πιθανότατα από αεροσκάφος μονού διαδρόμου / στενής ατράκτου, χαρακτηριστικό παράδειγμα του οποίου είναι μεταξύ άλλων οι τύποι B737-600/700/800/900 και η οικογένεια αεροσκαφών A32. Η αναλογία αυτού του τύπου αναμένεται να αυξηθεί από το 64 % που αντιπροσωπεύει σήμερα στον παγκόσμιο στόλο σε ποσοστό άνω του 70 % στο μέλλον. Η αύξηση αυτή προβλέπεται να προέλθει από την Ασία, όπου ο τομέας αεροπορικών μεταφορών γνωρίζει ανάπτυξη και υπάρχει η ανάγκη αντικατάστασης των παλαιότερων τύπων αεροσκαφών με τύπους στενής ατράκτου
                  6
               . Η SAIEC, θυγατρική που ανήκει πλήρως στην Singapore Airlines και το ήμισυ της κοινής επιχείρησης PWAI, αποτελεί το κύριο όχημα εθνικών προσπαθειών της Σινγκαπούρης για ανάπτυξη και δημιουργία απασχόλησης σε διεθνείς αεροπορικές δραστηριότητες.

               16.Η PWAI είχε πληγεί σε ad hoc βάση κατά τα τελευταία έτη από την απουσία ρήτρας στη συμφωνία ελεύθερων συναλλαγών (ΣΕΣ) ΕΕ-Κορέας η οποία απαλλάσσει από δασμούς τα επισκευασμένα εμπορεύματα κατά την επανείσοδό τους. Η ΣΕΣ της Κορέας με τις ΗΠΑ περιλαμβάνει τέτοια ρήτρα. Ενώ η Κορέα έχει επεκτείνει την τρέχουσα απαλλαγή από δασμούς μέχρι το τέλος του 2016, διάφοροι μακροπρόθεσμοι πελάτες έχουν ειδοποιηθεί ότι στο μέλλον πρόκειται να επιβάλλονται ορισμένοι δασμοί κατά την επανείσοδο στην Κορέα προϊόντων αεροπορίας τα οποία θα έχουν επισκευασθεί στην ΕΕ, ενώ οι εν λόγω δασμοί δεν θα επιβάλλονται κατά την επανείσοδο στην Κορέα αεροπορικών προϊόντων μετά την επισκευή τους στις ΗΠΑ. Κατά συνέπεια μια πρώην αδελφή μονάδα της PWA στις ΗΠΑ θα επωφεληθεί από τις εν λόγω προτιμησιακές συνθήκες, ενώ η PWAΙ όχι. Αν και επιλύθηκαν ορισμένα θέματα, η κατάσταση αυτή επικρέμονταν σε ορισμένες διαπραγματεύσεις συμβάσεων. Πριν από την κατάσταση αυτή, η Korean Airlines υπήρξε σημαντικός πελάτης της μονάδας στο Δουβλίνο.

               17.Η τάση για εγκατάσταση μονάδων δραστηριοτήτων MRO (συντήρηση, επισκευές και επιχειρησιακές δραστηριότητες) κοντά σε κέντρα ανάπτυξης παγκόσμιας δραστηριότητας αερομεταφορών, καθώς και οι δυσμενείς συνέπειες των παγκόσμιων εμπορικών συμφωνιών, έχουν πλήξει σημαντικά την Ευρώπη και ιδίως την Ιρλανδία. Η SR Technics έκλεισε τη μονάδα της στο αεροδρόμιο του Δουβλίνου το 2009, με αποτέλεσμα την απώλεια άνω των 1 100 θέσεων εργασίας (EGF/2009/021 IE/SR Technics). Η Lufthansa Technik Airmotive Ireland έκλεισε τη μονάδα της το 2014, με αποτέλεσμα την απώλεια άνω των 420 θέσεων εργασίας (EGF/2014/016 IE/Lufthansa Technik).

               18.Μέχρι σήμερα, ο τομέας «επισκευή και εγκατάσταση μηχανημάτων και εξοπλισμού» αποτέλεσε το αντικείμενο αυτών των τριών αιτήσεων για κινητοποίηση του ΕΤΠ, δύο από τις οποίες επικαλούνταν την παγκοσμιοποίηση
                  7
                και μία
                  8
                στην παγκόσμια χρηματοπιστωτική και οικονομική κρίση.

               Γεγονότα που οδήγησαν στις απολύσεις και τη διακοπή δραστηριότητας

               19.Η γενεσιουργός αιτία για τις απολύσεις είναι το κλείσιμο της PWAI, που εδρεύει στο Rathcoole, Co Dublin. Αρχικώς ιδρύθηκε το 1989 ως κοινή επιχείρηση μεταξύ της United Technologies Corporation και της Airmotive Ireland Holdings, πιο πρόσφατα γνωστής ως Lufthansa Technik Airmotive Ireland.

               20.Στις 10 Οκτωβρίου 2013, το διοικητικό συμβούλιο της PWAI ανακοίνωσε σχέδιο για να κλείσει την επιχείρηση σταδιακά σε μια περίοδο 18 μηνών, με το τελικό κλείσιμο τον Ιούνιο του 2015. Το διοικητικό συμβούλιο της PWAI, κατά τη διάρκεια των διαβουλεύσεων με τους εκπροσώπους των εργαζομένων, επιβεβαίωσε ότι η απόφαση να κλείσει η εγκατάσταση PWAI δεν συνδέεται με προβληματισμό σχετικά με τους εργαζομένους, καθώς η παραγωγικότητα και η απόδοση αυξήθηκαν και έχουν επιτευχθεί ή ακόμη υπερκεραστεί όλοι οι κρίσιμοι στόχοι πχ. ετήσια έσοδα, κέρδη, περιβαλλοντική υγεία & ασφάλεια και ποιότητα.

               21.Κατά τον χρόνο αποστολής της επίσημης επιστολής προς τον υπουργό, για την κοινοποίηση των ομαδικών απολύσεων, ο αριθμός των ατόμων που εργάζονταν στη μονάδα της  PWAI στο Rathcoole ήταν συνολικά 107 (98 μόνιμοι, τέσσερις υπάλληλοι ορισμένου χρόνου και πέντε εργαζόμενοι εξωτερικού φορέα).

               22.Οι πρώτοι εργαζόμενοι απολύθηκαν στις 22 Μαΐου 2014 και όλοι οι εργαζόμενοι, με εξαίρεση τους δύο τελευταίους, είχαν αποχωρήσει μέχρι τις 28 Αυγούστου 2015. Αυτοί οι δύο τελευταίοι εργαζόμενοι αποχώρησαν στις 30 Σεπτεμβρίου 2015.

               Αναμενόμενος αντίκτυπος των απολύσεων στην οικονομία και την απασχόληση σε τοπικό, περιφερειακό ή εθνικό επίπεδο

               23.Η μονάδα της PWAI βρίσκεται στο κέντρο της κομητείας South Dublin. Κατά τον Μάρτιο 2015, οι 104 εργαζόμενοι της PWAI διέμεναν στις γεωγραφικές κομητείες του Δουβλίνου (51), του Kildare (34), του Meath (4), του Wicklow (4) και σε άλλες κοντινές κομητείες (11). Από τους διαμένοντες στο Δουβλίνο, 14 ζούσαν σε περιοχές κοντά στο Rathcoole, όπως το Tallaght και το Clondalkin (South Dublin) και στο Blanchardstown/Coolmine (Fingal).

               24.Η τελευταία απογραφή (2011) παρέχει διάφορα λεπτομερή στατιστικά στοιχεία. Έτσι, στον συνολικό πληθυσμό ηλικίας άνω των 15 ετών, στην κομητεία South Dublin το ποσοστό ανεργίας ήταν ελαφρώς μόνο υψηλότερο (11,61 %) από τον εθνικό μέσο όρο (10,83) αλλά τα αριθμητικά αυτά στοιχεία κρύβουν τοπικούς θύλακες σε πολύ μειονεκτική κατάσταση. Για παράδειγμα, οι κομητείες, Blanchardstown-Tyrrelstown, Tallaght-Killinarden, Clondalkin-Rowlagh και Tallaght-Fettercairn ήταν μεταξύ των πρώτων 25 εκλογικών περιφερειών από τις 3 409 περιφέρειες σε εθνικό επίπεδο με ποσοστά ανεργίας μεταξύ 22 και 25 %. Η κατώτερη δευτεροβάθμια εκπαίδευση ήταν το υψηλότερο μορφωτικό επίπεδο για το 25,4 %
                  9
                περίπου του πληθυσμού της κομητείας Tallaght-Killinarden ενώ οι κατοικίες της δημοτικής στέγασης αντιπροσωπεύουν περίπου το 49,4 % των κατοικιών στο Tallaght-Fettercairn. Άλλοι κοινωνικοοικονομικοί δείκτες, όπως χαμηλά ποσοστά απασχόλησης, έλλειψη επαγγελματικών προσόντων, μεγάλος αριθμός μονογονεϊκών νοικοκυριών και υψηλά επίπεδα εξάρτησης δηλώνουν σε μεγάλο βαθμό μειονεκτική κατάσταση και φτώχεια σε τοπικό επίπεδο.

               25.Παρά τις μειώσεις στα ποσοστά ανεργίας τα τελευταία χρόνια, κατά την περίοδο μεταξύ Δεκεμβρίου 2014 και Μαρτίου 2015, ο αριθμός των ατόμων ηλικίας κάτω των 25 ετών που ήταν εγγεγραμμένα στο «Live Register» (μητρώο ανέργων) στην περιφέρεια του Δουβλίνου στην πραγματικότητα αυξήθηκε ενώ ο μέσος όρος στο κράτος μειώθηκε κατά -1,85 %.

               26.Οι απολύσεις στην PWAI έχουν ήδη δυσμενείς επιπτώσεις για την οικονομία και τις αγορές εργασίας τμημάτων του Δουβλίνου και της περιφέρειας Eastern, με ιδιαίτερα αρνητικές επιπτώσεις στις τοπικές περιοχές όπου κατοικούν μέλη του εργατικού δυναμικού της PWAI. Με τα ποσοστά ανεργίας να τείνουν πρόσφατα προς τα πάνω σε αυτές τις περιφέρειες και με λιγότερες ευκαιρίες στον κλάδο MRO και στον ευρύτερο τομέα της μεταποιητικής βιομηχανίας, οι πρώην εργαζομένοι της PWAI, ιδίως οι άνδρες μεγαλύτερης ηλικίας, αντιμετωπίζουν αυξημένο ανταγωνισμό για θέσεις εργασίας και αύξηση του κινδύνου εισόδου σε μακροχρόνια ανεργία.

               Επεξήγηση των εξαιρετικών περιστάσεων που δικαιολογούν το παραδεκτό της αίτησης

               27.Η Ιρλανδία υποστηρίζει ότι η παρούσα αίτηση πρέπει να εξομοιωθεί με αίτηση δυνάμει του άρθρου 4 παράγραφος 1 στοιχείο α) του κανονισμού ΕΤΠ λόγω των εξαιρετικών περιστάσεων που έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία. Αυτό το επιχείρημα βασίζεται στην προϋπάρχουσα δυσχερή κατάσταση της περιοχής, σε συνδυασμό με τις σωρευτικές επιπτώσεις των τριών μειζόνων παύσεων λειτουργίας μονάδων στον τομέα MRO εντός σύντομου χρονικού διαστήματος και στο ότι δεν μένουν πλέον εργοδότες σε αυτόν τον τομέα σε ολόκληρη την Ιρλανδία.

               28.Η PWAI άρχισε την εμπορική της ζωή το 1989 ως ‘«Airmotive Ireland Holdings Ireland» θυγατρική της μητρικής Lufthansa Technik, και απείχε μόλις 200 μέτρα από την μητρική εγκατάσταση, πριν αποκτηθεί αργότερα από την UTC και καταστεί PWAI. Στη συνέχεια, η ανάπτυξη της PWAI ακολούθησε εκείνη της Lufthansa Technik με ισχυρή ανάπτυξη κατά τη δεκαετία του 1990 και στις αρχές της δεκαετίας του 2000 και, στη συνέχεια, μείωση του κύκλου εργασιών και των δραστηριοτήτων της και, ενδεχομένως, διακοπή λειτουργίας της κατά την περίοδο 2014/15, για τους ίδιους λόγους (παγκόσμιος ανταγωνισμός από την Ασία και αλλού, μετεγκατάσταση σε αναδυόμενες αγορές με μεγαλύτερες δυνατότητες επέκτασης, κλπ.). Η PWAI δραστηριοποιούνταν στον ίδιο τομέα με τη Lufthansa Technik και, εάν οι απολύσεις αυτές λάμβαναν χώρα λίγους μήνες νωρίτερα, θα μπορούσαν να έχουν συμπεριληφθεί με εκείνες της Lufthansa Technik ως μέρος μιας τομεακής αίτησης ΕΤΠ.

               29.Η Ιρλανδία, αρχίζοντας με χαμηλή βάση απασχόλησης, είχε από τη δεκαετία του 1990 διαμορφώσει σιγά σιγά μια δική της θέση στον MRO, προσελκύοντας ουσιαστικές ξένες άμεσες επενδύσεις και δημιουργώντας μεγάλο όγκο καλά αμειβόμενης απασχόλησης στον τομέα.

               30.Τον Φεβρουάριο του 2009 η SR Technics στο αεροδρόμιο του Δουβλίνου ανακοίνωσε τη διακοπή λειτουργίας της με αποτέλεσμα την απώλεια 1 135 θέσεων εργασίας MRO (EGF/2009/021 IE/SR Technics).

               31.Τον Οκτώβριο του 2013 η PWA International Ltd ανακοίνωσε τη διακοπή λειτουργίας της με αποτέλεσμα την απώλεια 107 θέσεων εργασίας MRO (EGF/2015/006 IE PWA International).

               32.Τον Νοέμβριο του 2013 η Lufthansa Technik ανακοίνωσε την διακοπή λειτουργίας της και 415 απολύσεις (EGF/2014/016 IE/Lufthansa Technik).

               33.Ως εκ τούτου συνολικά 1 657 θέσεις εργασίας έχουν χαθεί μέσα σε λιγότερο από πέντε έτη στον ίδιο υποτομέα (συντήρηση, επισκευές και γενική επισκευή αεροσκαφών) στην ίδια, καθορισμένη περιοχή (Δουβλίνο). Αυτή η σημαντική απώλεια θέσεων εργασίας σε μια μικρή ανοικτή οικονομία όπως η Ιρλανδία είναι εξαιρετικά σοβαρή όσον αφορά τις θέσεις εργασίας και τα έσοδα.

               34.Τα χαρακτηριστικά των δεξιοτήτων των εργαζομένων που έχουν θιγεί από το πρόγραμμα SR Technics EGF ήταν σε μεγάλο βαθμό παρόμοια με αυτά των εργαζομένων της PWAI. Το πρόγραμμα ΕΤΠ SR Technics οδήγησε σε θετικά αποτελέσματα, με επιστροφή στην απασχόληση περίπου του 53,45 % των δικαιούχων τον Σεπτέμβριο του 2012, σχεδόν 12 μήνες μετά το τέλος του προγράμματος.

               35.Οι δυνατότητες εκ νέου απασχόλησης στην Ιρλανδία για εργαζόμενους με επαγγελματικές δεξιότητες στον αεροπορικό τομέα MRO είναι πολύ μειωμένες. Οι ευκαιρίες αναζήτησης τέτοιου είδους απασχόλησης στη Βόρεια Ιρλανδία, επίσης έχουν περιοριστεί θεαματικά, με τις ανακοινώσεις το 2014 και το 2015 800 συνολικά απωλειών θέσεων εργασίας στην Bombardier, αεροναυπηγική εταιρία με έδρα το Μπέλφαστ, που βρίσκεται σε απόσταση 165 χλμ. από το Δουβλίνο.

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               36.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 108. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός στοχευόμενων δικαιούχων

                        Φύλο:

                        Άνδρες:

                        98

                        (90,74%)

                        Γυναίκες:

                        10

                        (9,26 %)

                        Ιθαγένεια:

                        Πολίτες της ΕΕ:

                        108

                        (100 %)

                        Πολίτες τρίτων χωρών:

                        0

                        (0 %)

                        Ηλικιακή ομάδα:

                        15-24 ετών:

                        2

                        (1,85 %)

                        25-29 ετών:

                        3

                        (2,78 %)

                        30-54 ετών:

                        85

                        (78,70%)

                        55-64 ετών:

                        17

                        (15,74%)

                        Άνω των 64 ετών:

                        1

                        (0,93 %)

               37.Επιπροσθέτως, η Ιρλανδία θα παράσχει εξατομικευμένες υπηρεσίες με τη συγχρηματοδότηση του ΕΤΠ σε έως 108 νέους εκτός εκπαίδευσης, απασχόλησης ή κατάρτισης (ΕΑΕΚ) ηλικίας κάτω των 25 ετών κατά την ημερομηνία της υποβολής της αίτησης, δεδομένου ότι 61 από τις απολύσεις σημειώθηκαν στην περιφέρεια NUTS επιπέδου 2 «Southern and Eastern» (IE02), που είναι επιλέξιμη σύμφωνα με την πρωτοβουλία για την απασχόληση των νέων.

               38.Επομένως, ο συνολικός εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα, συμπεριλαμβανομένων των ΕΑΕΚ, είναι 216.

               Επιλεξιμότητα των προτεινόμενων δράσεων

               39.Οι εξατομικευμένες υπηρεσίες που θα παρασχεθούν στους απολυμένους και στους ΕΑΕΚ συνίστανται στις ακόλουθες δράσεις:

               –Καθοδήγηση και σχεδιασμός και ανάπτυξη σταδιοδρομίας

               Η έγκαιρη και συνολική επαγγελματική καθοδήγηση και βοήθεια για τον σχεδιασμό της σταδιοδρομίας είναι εξαιρετικά σημαντική για εργαζόμενους που απολύθηκαν και οι οποίοι μπορεί αρχικά να νιώθουν αποπροσανατολισμένοι και καθόλου βέβαιοι για την επιστροφή τους στην αγορά εργασίας.

               Τα μέτρα στήριξης περιλαμβάνουν την εξατομικευμένη ανάλυση του επαγγελματικού προφίλ, τον προσδιορισμό των αναγκών, την αξιολόγηση των γνώσεων, την προετοιμασία βιογραφικού σημειώματος, την καθοδήγηση και τον σχεδιασμό σταδιοδρομίας, τη βοήθεια στην αναζήτηση εργασίας και άλλα σχετικά μέτρα στήριξης και συμβουλές

               Το Υπουργείο Κοινωνικής Προστασίας, τα συμβούλια εκπαίδευσης και κατάρτισης, η μονάδα συντονισμού του ΕΤΠ SOLAS και άλλοι ειδικοί, ανάλογα με την περίπτωση, θα βοηθήσουν τους απολυμένους εργαζομένους, μεταξύ άλλων, με την προσφορά μαθημάτων σχεδιασμού σταδιοδρομίας με επίσημη διαπίστευση από τον φορέα QQI
                  10
               , που χρησιμεύουν ως εφαλτήρια για πιο επίσημους κύκλους μαθημάτων κατάρτισης και εκπαίδευσης με προσανατολισμό την απασχόληση.

               Η ίδια η PWAI έθεσε σε εφαρμογή πρόγραμμα επανένταξης πριν από την απόλυση μεμονωμένων εργαζομένων, το οποίο τους παρέσχε τη δυνατότητα να λάβουν ατομικές συμβουλές επαγγελματικού και οικονομικού περιεχομένου.

               –Επιδοτήσεις κατάρτισης από το ΕΤΠ

               Ο μηχανισμός επιδοτήσεων κατάρτισης του ΕΤΠ προσφέρει ευελιξία στους δικαιούχους του ΕΤΠ για να εντοπίσουν και να επιλέξουν ειδικά προσαρμοσμένα και εγκεκριμένα προγράμματα κατάρτισης, συμπληρωματική και τριτοβάθμια εκπαίδευση, επιπλέον εκείνων που παρέχονται μέσω του δημόσιου συστήματος. Τα προγράμματα αυτά μπορούν να χρηματοδοτηθούν με επιδότηση κατάρτισης από το ΕΤΠ και είναι πιστοποιημένα είτε από τη βιομηχανία είτε από τον φορέα Ποιότητας και Επαγγελματικών προσόντων Ιρλανδίας QQI.

               –Προγράμματα κατάρτισης και συμπληρωματικής εκπαίδευσης

               Τα μέτρα αυτά προσφέρονται κυρίως από κρατικούς φορείς, όπως τα συμβούλια εκπαίδευσης και κατάρτισης
                  11
                αλλά και από εγκεκριμένους ιδιωτικούς φορείς.

               Ειδικές περίοδοι πρακτικής άσκησης, τοποθετήσεις σε θέσεις εργασίας, εργασιακή εμπειρία, πρακτική άσκηση και προγράμματα κατάρτισης κοινοτικού χαρακτήρα μπορεί επίσης να παρασχεθούν σε διαβούλευση με το Υπουργείο Κοινωνικής Προστασίας (DSP) και άλλους κρατικούς φορείς που έχουν την ευθύνη για τις εν λόγω παρεμβάσεις.

               –Προγράμματα τριτοβάθμιας εκπαίδευσης

               Τα προγράμματα τριτοβάθμιας εκπαίδευσης θα περιλαμβάνουν προγράμματα πλήρους και μερικής παρακολούθησης για τον στοχευόμενο πληθυσμό, που προσφέρονται από κρατικά ιδρύματα κυρίως στην περιφέρεια του Δουβλίνου και στην ενδοχώρα.

               Τα τεχνολογικά ιδρύματα του Tallaght, Blanchardstown, Carlow, Dublin και το Dublin City University είναι τα βασικά ιδρύματα τριτοβάθμιας εκπαίδευσης που εξυπηρετούν τις εκπαιδευτικές ανάγκες της περιοχής στην οποία ζουν οι απολυμένοι εργαζόμενοι.

               Βραχυπρόθεσμοι κύκλοι μαθημάτων μετεκπαίδευσης, με στόχο την κάλυψη αναγνωρισμένων ελλείψεων δεξιοτήτων, με χρηματοδότηση από πρωτοβουλίες όπως η Springboard και η Momentum
                  12
                μπορούν επίσης να παρασχεθούν σε κατάλληλες περιπτώσεις.

               Η επιδότηση κατάρτισης ΕΤΠ διατίθεται σε στοχευμένους πελάτες ώστε να έχουν πρόσβαση σε ιδιωτικά τριτοβάθμια προγράμματα, όταν τα προγράμμαγτα αυτά δεν διατίθενται από το δημόσιο σύστημα ή όταν είναι υψηλής εξειδίκευσης. Το περιεχόμενο του προγράμματος εκπαίδευσης και κατάρτισης επικυρώνεται από τον φορέα QQI.

               Η PWAI έχει θεσπίσει ένα «πρόγραμμα σπουδών εργαζομένου», το οποίο επιχορηγεί απερχόμενους εργαζόμενους, οι οποίοι αρχίζουν ή συνεχίζουν σπουδές τριτοβάθμιας εκπαίδευσης τουλάχιστον συνήθους επιπέδου για περίοδο 12 μηνών μετά την ημερομηνία εξόδου τους. Η εν λόγω συμπληρωματική δραστηριότητα δεν είναι υποχρεωτική και δεν επιβαρύνει με το ΕΤΠ.

               –Χρονικά περιορισμένα επιδόματα

               Για να διευκολυνθεί η συμμετοχή σε μαθήματα καθοδήγησης, κατάρτισης και εκπαίδευσης, θα διατεθεί πρόγραμμα συμμετοχής σε δαπάνες μαθημάτων (CEC) από το ΕΤΠ για την ανάληψη μέρους του σχετικού κόστους. Tο CEC το διαχειρίζεται η μονάδα συντονισμού ΕΤΠ και συμβάλλει σε ορισμένες από τις δαπάνες που συνδέονται με την κινητικότητα, τη διαβίωση, τα υλικά μαθημάτων, τον εξοπλισμό, την παιδική μέριμνα, κ.λπ. με την επιφύλαξη ορισμένων οικονομικών ορίων.

               Άλλη χρονικά περιορισμένη στήριξη μπορεί να περιλαμβάνει την εκπαίδευση, την κατάρτιση, την απασχόληση και τα επιδόματα ενεργοποίησης.

               40.Οι προτεινόμενες δράσεις που περιγράφονται εδώ αποτελούν ενεργά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               41.Η Ιρλανδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε δε ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.

               Εκτιμώμενος προϋπολογισμός

               42.Το εκτιμώμενο συνολικό κόστος ανέρχεται σε 737 156 ευρώ, εκ των οποίων 707 670 ευρώ για τις εξατομικευμένες υπηρεσίες και 29 486 ευρώ για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων.

               43.Η συνολική χρηματοδοτική συνεισφορά που ζητείται από το ΕΤΠ είναι 442 293 ευρώ (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα (ευρώ)

                        Εκτιμώμενο συνολικό κόστος (ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Καθοδήγηση και σχεδιασμός σταδιοδρομίας

                        190

                        450

                        85 500

                        Επιδοτήσεις κατάρτισης από το ΕΤΠ

                        122

                        1 800

                        219 600

                        Προγράμματα κατάρτισης και συμπληρωματικής εκπαίδευσης

                        44

                        2 500

                        110 000

                        Προγράμματα τριτοβάθμιας εκπαίδευσης

                        15

                        5 800

                        87 000

                        Μέσα στήριξης για τη δημιουργία επιχειρήσεων/αυτοαπασχόληση

                        6

                        5 000

                        30 000

                        Υποσύνολο α):

                        Ποσοστό της δέσμης εξατομικευμένων υπηρεσιών

                        –

                        532 100

                        (75,19 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Επιδόματα με χρονικό περιορισμό

                        181

                        970

                        175 570

                        Υποσύνολο β):

                        Ποσοστό της δέσμης εξατομικευμένων υπηρεσιών:

                        –

                        175 570

                        (24,81 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δραστηριότητες

                        –

                        2. Διαχείριση

                        –

                        8 000

                        3. Ενημέρωση και δημοσιότητα

                        –

                        1 486

                        4. Έλεγχος και υποβολή εκθέσεων

                        –

                        20 000

                        Υποσύνολο γ):

                        Ποσοστό επί του συνολικού κόστους:

                        –

                        29 486

                        (4,00 %)

                        Συνολικό κόστος (α + β + γ):

                        –

                        737 156

                        Συνεισφορά ΕΤΠ (60% του συνολικού κόστους)

                        –

                        442 293

               44.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35% του συνολικού κόστους της συντονισμένης δέσμης εξατομικευμένων υπηρεσιών. Η Ιρλανδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               Περίοδος επιλεξιμότητας των δαπανών

               45.Η Ιρλανδία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 22 Μαίου του 2014. Οι δαπάνες για τις δράσεις αυτές θα είναι, ως εκ τούτου, επιλέξιμες για χρηματοδοτική συνεισφορά από το ΕΤΠ από τις 22 Μαίου 2014 έως τις 19 Ιουνίου 2017, με εξαίρεση τα μέτρα για την τριτοβάθμια εκπαίδευση, τα οποία θα είναι επιλέξιμα για χρηματοδοτική συνεισφορά έως τις 19 Δεκεμβρίου 2017.

               46.Η Ιρλανδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 10 Οκτωβρίου 2013. Οι δαπάνες για τις δραστηριότητες προπαρασκευής, διαχείρισης, ενημέρωσης, δημοσιότητας, ελέγχου και υποβολής εκθέσεων, ως εκ τούτου, θα είναι επιλέξιμες για χρηματοδοτική συνεισφορά από το ΕΤΠ από τις 10 Οκτωβρίου 2013 έως τις 19 Δεκεμβρίου 2017.

               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία

               47.Η πηγή της εθνικής προχρηματοδότησης είναι το Υπουργείο Οικονομικών της Ιρλανδίας, τα οποία θα συγχρηματοδοτήσει επίσης το πρόγραμμα. Οι δαπάνες θα αναληφθούν από το National Training Fund (εθνικό ταμείο για την κατάρτιση) και από ψηφισθέντες υποτομείς δαπανών του Υπουργείου Παιδείας και Επαγγελματικών Προσόντων και άλλων συναφών δημόσιων υπουργείων.

               48.Η Ιρλανδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές

               49.Η Ιρλανδία ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους στοχευόμενους δικαιούχους και τους εκπροσώπους τους καθώς και τις συνδικαλιστικές ενώσεις.

               50.Μετά την παραλαβή της κοινοποίησης από το Υπουργείο Απασχόλησης, Επιχειρήσεων και Καινοτομίας για τις επικείμενες συλλογικές απολύσεις κατά τη διάρκεια του Οκτωβρίου 2013, η διαχειριστική αρχή του ΕΤΠ (ΔΑ ΕΤΠ), σε συνεργασία με την Αρχή Βιομηχανικής Ανάπτυξης, επικοινώνησε με τη διοίκηση της εταιρείας και τις συνδικαλιστικές ενώσεις SIPTU
                  13
               , TEEU και Unite the Union για να εντοπίσουν και να συζητήσουν σχετικά με τις πιθανές ανάγκες για την επανένταξη στην αγορά εργασίας των εργαζομένων που απολύθηκαν.

               51.Μια έρευνα που πραγματοποιήθηκε από την PWAI τον Απρίλιο του 2014 σχετικά με τις προτιμήσεις κατάρτισης των εργαζομένων και έδειξε ότι υπήρχε ευρύ ενδιαφέρον για την τεχνική και την συνδεόμενη με τον αεροπορικό τομέα κατάρτιση διαβιβάστηκε στην ΔΑ ΕΤΠ. Οι διμερείς επαφές συνεχίστηκαν μεταξύ της διαχειριστικής αρχής ΕΤΠ και της εταιρείας και των ενώσεων εργαζομένων κατά το υπόλοιπο του 2014.

               52.Οι περαιτέρω επαφές της ΔΑ ΕΤΠ κορυφώθηκαν σε συνεδρίαση στις 25 Φεβρουαρίου 2015, ένα μήνα πριν από την ημερομηνία εξόδου της μεγαλύτερης ομάδας εργαζομένων της  PWAI, όπου εκπροσωπήθηκαν η ΔΑ ΕΤΠ, η SOLAS (Αρχή περαιτέρω εκπαίδευσης Ιρλανδίας), η μονάδα συντονισμού ΕΤΠ, εργαζόμενοι της PWAI και οι ενώσεις εργαζομένων και συζητήθηκε η δυνατότητα του ΕΤΠ να παράσχει συνδρομή στους απολυόμενους εργαζόμενους. Στη συνέχεια, όλοι οι εργαζόμενοι συμμετείχαν τον Μάρτιο 2015 σε έρευνα της μονάδα συντονισμού του ΕΤΠ, όσον αφορά τις δυνητικές ανάγκες επανένταξής τους στην αγορά εργασίας. Τα αποτελέσματα της εν λόγω διαβούλευσης συνέβαλαν στην τεκμηρίωση για τα προτεινόμενα μέτρα του ΕΤΠ που περιλαμβάνονται στην αίτηση.

               53.Θα συσταθεί ένα συμβουλευτικό φόρουμ ή άλλη διαλογική διαδικασία για να συμπληρώσει το εν εξελίξει έργο της μονάδας συντονισμού του ΕΤΠ και να προσφέρει στους απολυμένους εργαζομένους και τους ενδιαφερομένους παράγοντες τη δυνατότητα να γνωστοποιούν τις απόψεις τους, σε διαρκή βάση, για την αποτελεσματική εφαρμογή του προγράμματος του ΕΤΠ.

               Συστήματα διαχείρισης και ελέγχου

               54.Η Ιρλανδία γνωστοποίησε στην Επιτροπή ότι τη χρηματοδοτική συνεισφορά θα διαχειρίζονται τα μέλη του προσωπικού του Υπουργείου Παιδείας και Επαγγελματικών Προσόντων που ορίστηκαν ως διαχειριστική αρχή του ΕΤΠ (ΔΑ). Ο κύριος ρόλος της ΔΑ του ΕΤΠ είναι να επαληθεύει ότι το πρόγραμμα εξατομικευμένων υπηρεσιών και στήριξης, που συγχρηματοδοτείται από το ΕΤΠ, έχει δεόντως εκτελεστεί και να εξασφαλίζει ότι οι υπηρεσίες που παρασχέθηκαν υποστηρίζονται πλήρως από τεκμηρίωση της οποίας η ακρίβεια μπορεί να επαληθευθεί.

               55.Ο ενδιάμεσος φορέας διενεργεί πρόσθετους ελέγχους για να εξασφαλιστεί ότι η δήλωση τελικών δαπανών από τους δικαιούχους δημόσιους φορείς, όσον αφορά τους ισχυρισμούς τους είναι ακριβείς και υποστηρίζονται από μια σαφή διαδρομή ελέγχου, πριν υποβληθεί επίσημη δήλωση του συνολικού ποσού των επιλέξιμων δαπανών.

               56.Οι δικαιούχοι δημόσιοι φορείς είναι αρμόδιοι για τη διεκδίκηση χρηματοδότησης του ΕΤΠ από την ΔΑ ΕΤΠ και, στις περισσότερες περιπτώσεις, για την καταβολή της. Είναι επίσης αρμόδιοι για την επαλήθευση ότι ο σκοπός, το πεδίο εφαρμογής και η κλίμακα της χρηματοδότησης ανταποκρίνονται στους όρους του προγράμματος του ΕΤΠ. Επιπλέον, εξασφαλίζουν ότι η παρακολούθηση και η κατάλληλη καταγραφή και οι διαδικασίες εσωτερικού ελέγχου σε σχέση με όλες τις δαπάνες και τις αιτήσεις σχετικά με το ΕΤΠ εκτελούνται από παρόχους υπηρεσιών και τεκμηριώνονται δεόντως.

               57.Η αρχή πιστοποίησης του ΕΤΠ είναι αρμόδια για την πιστοποίηση δηλώσεων δαπανών που αφορούν μέτρα συγχρηματοδοτούμενα από το ΕΤΠ. Στο πλαίσιο αυτό, η αρχή πιστοποίησης βεβαιώνεται για τη συμμόρφωση με όλες τις απαιτήσεις σχετικά με την ακρίβεια, τη νομιμότητα, την επιλεξιμότητα και την τακτικότητα της δαπάνης.

               58.Η ΔΑ θα αναθέσει σε ανεξάρτητη εξωτερική εταιρεία ελέγχου να παράσχει μια ελεγκτική γνώμη για το κατά πόσον οι δαπάνες για τις οποίες έχει παρασχεθεί συγχρηματοδότηση της ΕΕ είναι νόμιμες και κανονικές, οι λογαριασμοί σχετικά με τις δαπάνες του προγράμματος παρέχουν αληθή και ακριβή εικόνα και τα συστήματα ελέγχου που τέθηκαν σε εφαρμογή λειτουργούν εύρυθμα.

               Δεσμεύσεις του οικείου κράτους μέλους

               59.Η Ιρλανδία παρείχε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               60.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  14
               .

               61.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευομένων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 442 293 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.

               62.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  15
               .

               Συναφείς πράξεις

               63.Ταυτόχρονα με την υποβολή της πρότασής της για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στις αντίστοιχες γραμμές του προϋπολογισμού για το ποσό των 442 293 ευρώ.

               64.Ταυτόχρονα με την έγκριση της παρούσας πρότασης για απόφαση κινητοποίησης του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από την Ιρλανδία– EGF/2015/006 IE/PWA International)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  16
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  17
               , και ιδίως το σημείο 13 της συμφωνίας αυτής,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα διακόπτεται ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  18
               .

               (3)Στις 19 Ιουνίου 2015 η Ιρλανδία υπέβαλε την αίτηση EGF/2015/006 IE/PWA International για χρηματοδοτική συνεισφορά από το ΕΤΠ, κατόπιν απολύσεων στην  PWA International Ltd. και σε έναν προμηθευτή στην Ιρλανδία. Η αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013 Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών από το ΕΤΠ, σύμφωνα με το άρθρο 13 του εν λόγω κανονισμού.

               (4)Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, η Ιρλανδία αποφάσισε να παράσχει εξατομικευμένες υπηρεσίες συγχρηματοδοτούμενες από το ΕΤΠ και σε 108 νέους που βρίσκονται εκτός απασχόλησης, εκπαίδευσης ή κατάρτισης (EAEK).

               (5)Σύμφωνα με το άρθρο 4 παράγραφος 2 του κανονισμού (ΕΕ) αριθ. 1309/2013, η αίτηση της Ιρλανδίας θεωρείται αποδεκτή εφόσον οι απολύσεις έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία.

               (6)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς 442 293 ευρώ σε σχέση με την αίτηση που υπέβαλε η Ιρλανδία.

               (7)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 442 293 ευρώ σε πιστώσεις ανάληψης υποχρεώσεων και πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]
                  19*.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  ΕΕ L 393 της 30.12.2006, σ. 1.

                     (4)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (5)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (6)
                  Έκθεση του Lufthansa Technik HR Department προς το IDA Ireland της 28ης Μαρτίου 2014.

                     (7)
                  EGF/2014/016 IE/Lufthansa Technik και EGF/2015/006 IE/PWA International.

                     (8)
                  EGF/2009/021 IE/SR Technics.

                     (9)

                     http://airo.maynoothuniversity.ie/external-content/census-2011-national-mapping-viewer

                  .

                     (10)
                  QQI -

                     www.qqi.ie

                     (11)
                  http://www.etbi.ie/etbs/directory-of-etbs/

                     (12)

                     www.springboardcourses.ie

                  ;

                     www.momentumskills.ie

                  .

                     (13)
                  Services Industrial Public and Technical Union; Technical Engineering and Electrical Union.

                     (14)
                  ΕΕ L 347 της 20.12.2013, σ. 884.

                     (15)
                  ΕΕ C 373 της 20.12.2013, σ. 1.

                     (16)
                  ΕΕ L 347 της 20.12.2013, σ. 855.

                     (17)
                  ΕΕ C 373 της 20.12.2013, σ. 1.

                     (18)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (19)
                   Date to be inserted by the Parliament before the publication in OJ.


Avis juridique important

|

51998PC0113(05)

Πρόταση απόφασης του Συμβουλίου σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Πολωνίας σε κοινοτικά προγράμματα στον τομέα των μικρομεσαίων επιχειρήσεων  /* COM/98/0113 τελικό - CNS 98/0082 */

Επίσημη Εφημερίδα αριθ. C 119 της 17/04/1998 σ. 0017

Πρόταση απόφασης του Συμβουλίου σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Πολωνίας σε κοινοτικά προγράμματα στον τομέα των μικρομεσαίων επιχειρήσεων (98/C 119/05) COM(98) 113 τελικό - 98/0082 (CNS)(Υποβλήθηκε από την Επιτροπή στις 4 Μαρτίου 1998)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 παράγραφος 3, σε συνδυασμό με το άρθρο 228 παράγραφος 3, πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι το συμπληρωματικό πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου, έχει συναφθεί με απόφαση του Συμβουλίου και της Επιτροπής της 4ης Δεκεμβρίου 1995 7ότι, σύμφωνα με το άρθρο 1 του συμπληρωματικού πρωτοκόλλου, η Πολωνία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια ή άλλες δράσεις κυρίως στον τομέα των μικρομεσαίων επιχειρήσεων και ότι, σύμφωνα με το άρθρο 2, οι όροι συμμετοχής της Πολωνίας στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης 7ότι η απόφαση του Συμβουλίου 97/15/ΕΚ, της 9ης Δεκεμβρίου 1996, περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (1) και ιδίως το άρθρο 7 παράγραφος 1 προβλέπουν ότι αυτό το πρόγραμμα θα είναι ανοιχτό στη συμμετοχή των συνδεδεμένων χωρών της Κεντρικής Ευρώπης σύμφωνα με τους όρους που περιέχουν τα συμπληρωματικά πρωτόκολλα των συμφωνιών σύνδεσης για τη συμμετοχή σε κοινοτικά προγράμματα,ΑΠΟΦΑΣΙΖΕΙ:Η θέση την οποία θα λάβει η Κοινότητα στο συμβούλιο σύνδεσης το οποίο συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας αφετέρου, όσον αφορά τη συμμετοχή της Πολωνίας σε κοινοτικά προγράμματα στον τομέα των μικρομεσαίων επιχειρήσεων, συνίσταται στο συνημμένο σχέδιο απόφασης του συμβουλίου σύνδεσης.(1) ΕΕ L 6 της 10.1.1997, σ. 25.Σχέδιο ΑΠΟΦΑΣΗΣ αριθ. . . ./98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΠΟΛΩΝΙΑΣ της . . . 1998 για την έγκριση των όρων συμμετοχής της Πολωνίας σε κοινοτικά προγράμματα στον τομέα των μικρομεσαίων επιχειρήσεων ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Πολωνίας αφετέρου (1),το συμπληρωματικό πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Πολωνίας αφετέρου, σχετικά με τη συμμετοχή της Πολωνίας σε κοινοτικά προγράμματα (2), και ιδίως τα άρθρα 1 και 2,Εκτιμώντας:ότι, σύμφωνα με το άρθρο 1 του συμπληρωματικού πρωτοκόλλου, η Πολωνία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια και άλλες κοινοτικές δράσεις στον τομέα των μικρομεσαίων επιχειρήσεων 7ότι, σύμφωνα με το άρθρο 2 του συμπληρωματικού πρωτοκόλλου, οι όροι και προϋποθέσεις συμμετοχής της Πολωνίας στις δραστηριότητες που αναφέρονται στο άρθρο 1 θα αποφασιστούν από το συμβούλιο σύνδεσης,ΑΠΟΦΑΣΙΖΕΙ:Άρθρο 1Η Πολωνία συμμετέχει στο τρίτο πολυετές πρόγραμμα για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) σύμφωνα με τους όρους και τις προϋποθέσεις των παραρτημάτων Ι και ΙΙ που αποτελούν αναπόσπαστο τμήμα της παρούσας απόφασης.Άρθρο 2Η παρούσα απόφαση εφαρμόζεται για την περίοδο διάρκειας του προγράμματος.Άρθρο 3Η παρούσα απόφαση αρχίζει να ισχύει την πρώτη ημέρα του μήνα που έπεται της έγκρισής της.. . .Για το συμβούλιο σύνδεσηςΟ Πρόεδρος(1) ΕΕ L 348 της 31.12.1993.(2) ΕΕ L 317 της 30.12.1995, σ. 34.ΠΑΡΑΡΤΗΜΑ Ι ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΠΟΛΩΝΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997-2000) 1. Η Πολωνία συμμετέχει σε όλες τις δραστηριότητες του τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (εφεξής καλούμενο «το πρόγραμμα»), σύμφωνα, εκτός κι αν προβλέπεται αλλιώς στην παρούσα απόφαση, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση (97/15/ΕΚ) του Συμβουλίου, της 9ης Δεκεμβρίου 1996, περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) και ιδίως το άρθρο 7 παράγραφος 1.2. Οι όροι και οι προϋποθέσεις υποβολής, αξιολόγησης και επιλογής των αιτήσεων που αφορούν επιλέξιμα θεσμικά όργανα, οργανισμούς και ιδιώτες της Πολωνίας είναι ίδιοι με τους όρους και τις προϋποθέσεις που ισχύουν για επιλέξιμα θεσμικά όργανα, οργανισμούς και ιδιώτες της Κοινότητας.3. Όπου κρίνεται σκόπιμο, για να διασφαλιστεί η ευρωπαϊκή διάσταση του προγράμματος, τα διεθνικά έργα και δραστηριότητες που προτείνει η Πολωνία θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της υλοποίησης του προγράμματος, αφού ληφθούν υπόψη η φύση των δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στο πρόγραμμα.4. Η Πολωνία καταβάλλει ετήσια συνεισφορά στον γενικό προϋπολογισμό των Ευρωπαϊκών Κοινοτήτων ώστε να καλυφθεί το κόστος που προκύπτει από τη συμμετοχή της στο πρόγραμμα (βλέπε παράρτημα ΙΙ). Η επιτροπή σύνδεσης έχει τη δυνατότητα να προσαρμόζει τη συνεισφορά αυτή, όταν κρίνει σκόπιμο.5. Τα κράτη μέλη της Κοινότητας και η Πολωνία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη διακίνηση και διαμονή όλων των προσώπων που είναι επιλέξιμα για το πρόγραμμα και που μετακινούνται μεταξύ Πολωνίας και Κοινότητας με σκοπό τη συμμετοχή τους σε δραστηριότητες που καλύπτονται από την παρούσα απόφαση.6. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου της Κοινότητας, όσον αφορά την αξιολόγηση του προγράμματος σύμφωνα με την απόφαση περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (άρθρο 6), η συμμετοχή της Πολωνίας στο πρόγραμμα αξιολογείται συνεχώς από κοινού από την Πολωνία και την Επιτροπή των Ευρωπαϊκών Κοινοτήτων. Η Πολωνία υποβάλλει στην Επιτροπή σχετικές εκθέσεις και συμμετέχει σε άλλες σχετικές δραστηριότητες που ορίζονται από την Κοινότητα για το σκοπό αυτό.7. Με την επιφύλαξη των διαδικασιών που αναφέρονται στο άρθρο 4 της απόφασης περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση, η Πολωνία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Πολωνία σχετικά με τα αποτελέσματα των τακτικών αυτών συνεδριάσεων.8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΠΟΛΩΝΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997-2000) 1. Η χρηματοδοτική συνεισφορά της Πολωνίας καλύπτει τα ακόλουθα:- χρηματοδοτική στήριξη του προγράμματος για τη συμμετοχή πολωνικών επιχειρήσεων σε δραστηριότητες που ορίζονται στο παράρτημα Ι.1.- πρόσθετες διοικητικές δαπάνες για τη διαχείριση του προγράμματος της Επιτροπής, οι οποίες προκύπτουν από τη συμμετοχή της Πολωνίας.2. Για κάθε οικονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από το πρόγραμμα οι πολωνοί δικαιούχοι δεν θα υπερβαίνει τη συνεισφορά που καταβάλλει η Πολωνία αφού αφαιρεθούν οι πρόσθετες διοικητικές δαπάνες.Στην περίπτωση που η συνεισφορά της Πολωνίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση του πρόσθετου διοικητικού κόστους, είναι μεγαλύτερη από το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι πολωνοί δικαιούχοι από το πρόγραμμα, η Επιτροπή μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν εξακολουθήσει να υπάρχει υπόλοιπο μετά την ολοκλήρωση του προγράμματος, το αντίστοιχο ποσό θα επιστραφεί στην Πολωνία.3. Η ετήσια συνεισφορά της Πολωνίας θα είναι 1 006 014 Ecu από το 1998. Από το ποσό αυτό, 65 814 Ecu θα καλύψουν τις πρόσθετες διοικητικές δαπάνες διαχείρισης του προγράμματος εκ μέρους της Επιτροπής, οι οποίες προκύπτουν από τη συμμετοχή της Πολωνίας.4. Θα ισχύει ο δημοσιονομικός κανονισμός που εφαρμόζεται στον γενικό προϋπολογισμό της Κοινότητας, κυρίως όσον αφορά τη διαχείριση της συνεισφοράς της Πολωνίας.Με την έναρξή ισχύος της παρούσας απόφασης και στις αρχές κάθε επόμενου έτους, η Επιτροπή απευθύνει στην Πολωνία πρόσκληση για την καταβολή συνεισφοράς αντίστοιχης με τη συμμετοχή της στο κόστος, σύμφωνα με την παρούσα απόφαση.Η συνεισφορά αυτή εκφράζεται σε Ecu και καταβάλλεται σε τραπεζικό λογαριασμό της Επιτροπής σε Ecu.Η Πολωνία καταβάλλει τη συνεισφορά της στο ετήσιο κόστος, σύμφωνα με την παρούσα απόφαση, το αργότερο τρεις μήνες από την αποστολή της πρόσκλησης. Οποιαδήποτε καθυστέρηση της συνεισφοράς συνεπάγεται την καταβολή τόκου από την Πολωνία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί σε αυτό που ισχύει σύμφωνα με το Ευρωπαϊκό Ταμείο Νομισματικής Συνεργασίας για το μήνα της προθεσμίας, για τις ενέργειες σε Ecu, προσαυξημένο κατά 1,5 %.5. Η Πολωνία καταβάλλει τις πρόσθετες διοκητικές δαπάνες που αναφέρονται στην παράγραφο 3 από τον κρατικό της προϋπολογισμό.6. Από το εναπομένον κόστος συμμετοχής της στο πρόγραμμα, η Πολωνία θα καταβάλει το 3 % (1998), το 13 % (1999) και το 23 % (2000) από τον κρατικό της προϋπολογισμό.Με την επιφύλαξη των τακτικών διαδικασιών προγραμματισμού του Phare, το 97 % (1998), το 87 % (1999) και το 77 % (2000) θα καταβληθούν από την ετήσια επιχορήγηση Phare της Πολωνίας.